  Туспуктэм: Григорий Фомин Анжелика Тихонова корреспондент Удмуртиын матысь шутэтскон нуналъёсы пӧсь луоз. Со сярысь элькунысь Гидрометцентрлэн пресс-службаез ивортӥз. 9-тӥ но 10-тӥ пӧсьтолэзе нуназе температура +27…+32 градус котыр возиськоз, уйин +14…+19 градус луоз. Вуоно арня кутсконын но омырын +27…+31 градусозь пӧсь возиськоз. Уйёсы температура +14…+19 градусозь лэзькылоз. Пусъём, матысь нуналъёсы Россиысь шор улосвылъёс вадестӥ лымшор циклонъёс ортчозы. Соослэн кужымзы Удмуртиын но шӧдӥськоз. Озьы, шутэтскон нуналъёсы но вуоно арня кутсконын куд-ог интыосын вакчи дыр ӵоже зорыны, гудыръяны быгатоз. Тегъёс: куазь гужем Удмуртия Ижкар  